**Pedagógiai folyamatok 1.**

BTTK800OMA

**Kedd 8:00-10:00**

**Tanegységzárás:** gyakorlati jegy

**A tanegység adatai:** Tavaszi szemeszter; szeminárium; 2 kredit

**A képzés neve:** Osztatlan tanárképzés

**A tanegység felvételének feltételei:** Didaktika

**A tanegység oktatója:**

|  |
| --- |
| **Szabó Barbara Éva** *DE BTK Nevelés- és Művelődéstudományi Intézet, Neveléstudományi Tanszék**Egyetemi tanársegéd* Elérhetőség *4032 Debrecen, Egyetem tér 1. 204.iroda;* ***szabo.barbara@arts.unideb.hu***Fogadóóra: Szerda 10.00-11.30 |

A kurzus célja, hogy növelje a hallgatók kompetenciáját az iskolában előforduló jellegzetes folyamatok megtervezésében. A kurzus betekintést nyújt az iskolai munka során előforduló tevékenységekbe, elsősorban a tanórai folyamatokba.

***A tanegység tematikája***

|  |  |  |
| --- | --- | --- |
| **Hét** | **Nap** | **Téma** |
| **1.** | 02.13. | Félévnyitó megbeszélés, a kurzus követelményeinek ismertetése |
| **2.** | 02.20. | A tanári munka tervezése, óraterv |
| **3.** | 02.27. | Munkaformák az osztályteremben, Hospitálási napló |
| **4.** | 03.06. | Klasszikus oktatási módszerek (2), Munkaformák az osztályteremben, Mikrotanítás (3 fő), Hospitálás előkészítése, megfigyelési szempontok tisztázása |
| **5.** | 03.13. | **Hospitálás** Debreceni Egyetem Kossuth Lajos Gyakorló Gimnáziuma és Általános Iskolája Arany János téri feladatellátási helye  |
| **6.** | 03.20. | A hospitálás megbeszélése, didaktikai felvetések, Mikrotanítás (3 fő) |
| **7.** | 03.27. | Klasszikus oktatási módszerek (2), Mikrotanítás (4 fő)  |
| **8.** | 04.03. | **Konzultációs hét** |
| **9.** | 04.10. | Klasszikus oktatási módszerek (3), Mikortanítás (5 fő) |
| **10** | 04.18. | **Hospitálás** Debreceni Egyetem Balásházy János Gyakorló Középiskolája és Kollégiuma  |
| **11.** | 04.24. | A hospitálás megbeszélése, didaktikai felvetések, Mikrotanítás (3 fő) |
| **12.** | 05.01. | Munkaszüneti nap |
| **13.** | 05.08. | Elmaradó óra |
| **14.** | 05.15. | A kurzus zárása, a félév értékelése |

**A tanegység tanítási és tanulási módszerei**

Szemináriumi munkaforma, amely az új ismeretek megismerését, valamint páros, illetve csoportmunkát foglal magába. A tanítási módszer alapvetően a kooperatív interakció. Megbeszélés, vita, egyéni véleménynyilvánítás iskolai szituációk, források, beszámolók stb. elemzése, helyzetgyakorlatok segítségével.

**A tanegység teljesítésének feltételei:**

* A szeminárium során 2 alkalommal *hospitálás*ra fogunk menni. **A hospitálásról hiányozni nem lehet!** Hospitálási naplót kell készíteni a megbeszélt és kiadott feltételek alapján **Leadási határidők: 1. napló március 25. 23:55; 2. napló április 29. 23:55**
* Egy *szabad esszé* írása (4 oldal terjedelmű, 12-es betű, másfeles sortáv, min. 12.000 leütés). A témát órán egyeztetjük. **Leadási határidő: március 11. 23:55**
* **Mikrotanítás (7 perces mini tanóra megtartása a félév során) – Beosztás megbeszélés szerint.**
* Egymás mikrotanításait kötelezően és értékelhető módon véleményezni kell.

**1. véleményezés leadás: április 8.; 2. véleményezés leadása: május 11.**

* A feladatokat a készülő elektronikus (Moodle) felületre kell majd feltölteni. **A beadandó feladatok leadási határidejét kérem fokozottan figyelembe venni!**

**A szemináriumi órákról 3 alkalommal lehet hiányozni és a tanóra 90%-án részt kell venni!**

*Értékelési szempontok:*

*25 % mikrotanítás*

*25 % szabad esszé*

*25 % hospitálási napló*

*20% a mikrotanításokról készült értékelések minősítése (***a mikrotanítások után egy hétig kell egy elektronikus kérdőívben rögzíteni a nevével együtt!***)*

*5% órai munka és csoportmunka*

* ***A mikrotanítást*** 7 percben kell megtartani tetszőleges témában. Fontos szempont a felkészültség, az idő tartása, a kiszemelt korcsoportnak megfelelő ismeretátadás, az interakció és az iskolán kívüli ismeretek tanításba történő bekapcsolása.
* ***A szabad esszé*** egy kiválasztott témában írt, átgondolt, saját véleményen és élményeken alapuló esszé, amely megfelel a műfaj sajátosságainak és nem tartalmaz szakirodalmat.
* ***Reflektált hospitálási napló (legalább 2 oldal)***
	+ A pedagógiai folyamatok alapos leírása, ismertetése
	+ Kritikus viszonyulás a megfigyelt jelenségekhez
	+ A megfogalmazott vélemény, reflexiók kifejtése és indoklása
	+ Pedagógiai összefüggések értelmezése
	+ Logikus szerkezet

***A mikrotanítások értékelése*** legyen legalább 3-4 mondat hosszúságú, releváns, konstruktív, amellyel támogatni tudják a kollégák pályára való felkészülését. Minden látott óráról el kell készüljön, a saját nevét okvetlenül tüntesse föl rajta!!

FIGYELEM! Minden részjegynek legalább elégségesnek kell lennie! Amennyiben a beadott munkák terjedelme lényegesen elmarad az elvárttól, nem egyetemi dolgozat minőségű, jelzés nélkül több mint egy hetet késik a hallgató a leadással, vagy plagizált részeket tartalmaz az esszé, abban az esetben javítási lehetőség nélkül elégtelenre értékelem a munkát! Ezektől eltérő esetben minden gyakorlati jegy megbeszélés szerint javítható!